erhwenkuo/poetry-chinese-zhtw huggingface dataset:
開元觀懷舊寄李二、韓二、裴四兼呈崔郎中、嚴家令
作者：韋應物（唐）

宿昔清都燕，分散各西東。車馬行跡在，霜雪竹林空。方軫故物念，誰複一樽同。聊披道書暇，還此聽松風。
春日郊居寄萬年吉少府中孚、三原少府偉、夏侯校書審
作者：韋應物（唐）

谷鳥時一囀，田園春雨餘。光風動林早，高窗照日初。獨飲澗中水，吟詠老氏書。城闕應多事，誰憶此閒居。
灃上醉題寄滌武
作者：韋應物（唐）

芳園知夕燕，西郊已獨還。誰言不同賞，俱是醉花間。
西郊期滌武不至，書示
作者：韋應物（唐）

山高鳴過雨，澗樹落殘花。非關春不待，當由期自賒。
灃上對月，寄孔諫議
作者：韋應物（唐）

思懷在雲闕，泊素守中林。出處雖殊跡，明月兩知心。
將往滁城戀新竹，簡崔都水示端
作者：韋應物（唐）

停車欲去繞叢竹，偏愛新筠十數竿。莫遣兒童觸瓊粉，留待幽人回日看。
還闕首途，寄精舍親友
作者：韋應物（唐）

休沐日雲滿，沖然將罷觀。嚴車候門側，晨起正朝冠。山澤含餘雨，川澗注驚湍。攬轡遵東路，回首一長歎。居人已不見，高閣在林端。
秋夜南宮，寄灃上弟及諸生
作者：韋應物（唐）

暝色起煙閣，沉抱積離憂。況茲風雨夜，蕭條梧葉秋。空宇感涼至，頹顏驚歲周。日夕遊闕下，山水憶同遊。
途中書情，寄灃上兩弟，因送二甥卻還
作者：韋應物（唐）

華簪豈足戀，幽林徒自違。遙知別後意，寂寞掩郊扉。回首昆池上，更羨爾同歸。
雪夜下朝，呈省中一絕
作者：韋應物（唐）

南望青山滿禁闈，曉陪鴛鷺正差池。共愛朝來何處雪，蓬萊宮裡拂松枝。
皎皎詞
作者：劉駕（唐）

皎皎複皎皎，逢時即為好。高秋亦有花，不及當春草。班姬入後宮，飛燕舞東風。青娥中夜起，長歎月明裡。
長安旅舍紓情投先達
作者：劉駕（唐）

岐路不在地，馬蹄徒苦辛。上國聞姓名，不如山中人。大宅滿六街，此身入誰門。愁心日散亂，有似空中塵。白露下長安，百蟲鳴草根。方當秋賦日，卻憶歸山村。靜女頭欲白，良媒況我鄰。無令苦長歎，長歎銷人魂。
送友下第遊雁門
作者：劉駕（唐）

相別灞水湄，夾水柳依依。我願醉如死，不見君去時。所詣星斗北，直行到猶遲。況複挈空囊，求人悲路岐。北門記室賢，愛我學古詩。待君如待我，此事固不疑。雁門春色外，四月雁未歸。主人拂金臺，延客夜開扉。舒君鬱鬱懷，飲彼白玉卮。若不化女子，功名豈無期。
讀史
作者：劉駕（唐）

平地見天涯，登高天更遠。功名及所望，岐路又滿眼。萬金買園林，千金修池館。他人厭遊覽，身獨戀軒冕。唯有漢二疏，應覺還家晚。
反賈客樂
作者：劉駕（唐）

無言賈客樂，賈客多無墓。行舟觸風浪，盡入魚腹去。農夫更苦辛，所以羨爾身。
送李垣先輩歸嵩少舊居
作者：劉駕（唐）

高秋灞滻路，遊子多慘戚。君於此地行，獨似尋春色。文章滿人口，高第非苟得。要路在長安，歸山卻為客。□□□□□，狂歌罷歎息。我豈無故山，千里同外國。
苦寒吟
作者：劉駕（唐）

百泉凍皆咽，我吟寒更切。半夜倚喬松，不覺滿衣雪。竹竿有甘苦，我愛抱苦節。鳥聲有悲歡，我愛口流血。潘生若解吟，更早生白髮。
上巳日
作者：劉駕（唐）

上巳曲江濱，喧於市朝路。相尋不見者，此地皆相遇。日光去此遠，翠幕張如霧。何事歡娛中，易覺春城暮。物情重此節，不是愛芳樹。明日花更多，何人肯回顧。
春臺
作者：劉駕（唐）

臺上樹陰合，臺前流水多。青春不出門，坐見野田花。誰能學公子，走馬逐香車。六街塵滿衣，鼓絕方還家。
釣臺懷古
作者：劉駕（唐）

澄流可濯纓，嚴子但垂綸。孤坐九層石，遠笑清渭濱。潛龍飛上天，四海豈無雲。清氣不零雨，安使洗塵氛。我來吟高風，彷彿見斯人。江月尚皎皎，江石亦磷磷。如何臺下路，明日又迷津。
勵志
作者：劉駕（唐）

白髮豈有情，貴賤同日生。二輪不暫駐，似趁長安程。前堂吹參差，不作緱山聲。後園植木槿，月照無餘英。及時立功德，身後猶光明。仲尼亦為土，魯人焉敢耕。
桑婦
作者：劉駕（唐）

牆下桑葉盡，春蠶半未老。城南路迢迢，今日起更早。四鄰無去伴，醉臥青樓曉。妾顏不如誰，所貴守婦道。一春常在樹，自覺身如鳥。歸來見小姑，新妝弄百草。
上馬歎
作者：劉駕（唐）

羸馬行遲遲，頑童去我遠。時時一回顧，不覺白日晚。路傍豪家宅，樓上紅妝滿。十月庭花開，花前吹玉管。君當未貴日，豈不常屯蹇。如何見布衣，忽若塵入眼。布衣豈常賤，世事車輪轉。
唐樂府十首：送征夫
作者：劉駕（唐）

昔送征夫苦，今送征夫樂。寒衣縱攜去，應向歸時著。天子待功成，別造淩煙閣。
唐樂府十首：輸者謳
作者：劉駕（唐）

挽粟上高山，高山若平地。力盡心不怨，同我傢俬事。去者不遑寧，歸者唱歌行。相逢古城下，立語天未明。一身遠出塞，十口無稅徵。
唐樂府十首：吊西人
作者：劉駕（唐）

河湟父老地，盡知歸明主。將軍入空城，城下吊黃土。所願邊人耕，歲歲生禾黍。
唐樂府十首：邊軍過
作者：劉駕（唐）

城前兵馬過，城裡人高臥。官家自供給，畏我田產破。健兒食肥肉，戰馬食新穀。食飽物有餘，所恨無兩腹。草青見軍過，草白見軍回。軍回人更多，盡系西戎來。
唐樂府十首：望歸馬
作者：劉駕（唐）

東人望歸馬，馬歸蓮峰下。蓮峰與地平，亦不更徵兵。
唐樂府十首：祝河水
作者：劉駕（唐）

河水清彌彌，照見遠樹枝。徵人不飲馬，再拜祝馮夷。從今億萬歲，不見河濁時。
唐樂府十首：田西邊
作者：劉駕（唐）

刀劍作鋤犁，耕田古城下。高秋禾黍多，無地放羊馬。
唐樂府十首：崑山
作者：劉駕（唐）

肯時玉為寶，崑山過不得。今時玉為塵，崑山入中國。白玉尚如塵，誰肯愛金銀。
唐樂府十首：樂邊人
作者：劉駕（唐）

在鄉身亦勞，在邊腹亦飽。父兄若一處，任向邊頭老。
唐樂府十首：獻賀觴
作者：劉駕（唐）

莫但取河湟，河湟非邊疆。願今日入處，亦似天中央。天子壽萬歲，再拜獻此觴。
且可憐行
作者：劉駕（唐）

園中花自早，不信外無花。良人未朝去，先出登香車。□□五□輪，滿城聞嘔啞。侍兒衣各別，頭上金雀多。只是一家人，路人疑千家。過後香滿陌，直到春日斜。今朝且可憐，莫問久如何。
築臺詞
作者：劉駕（唐）

前杵與後杵，築城聲不住。我願築更高，得見秦皇墓。
鄰女
作者：劉駕（唐）

君嫌鄰女醜，取婦他鄉縣。料嫁與君人，亦為鄰所賤。菖蒲花可貴，只為人難見。
山中夜坐
作者：劉駕（唐）

半夜山雨過，起來滿山月。落盡醉處花，荒溝水決決。愴然惜春去，似與故人別。誰遣我多情，壯年無鬢髮。
秦娥
作者：劉駕（唐）

秦娥十四五，面白於指爪。羞人夜採桑，驚起戴勝鳥。
牧童
作者：劉駕（唐）

牧童見客拜，山果懷中落。晝日驅牛歸，前溪風雨惡。
古出塞
作者：劉駕（唐）

胡風不開花，四氣多作雪。北人尚凍死，況我本南越。古來犬羊地，巡狩無遺轍。九土耕不盡，武皇猶征伐。中天有高閣，圖畫何時歇。坐恐塞上山，低於沙中骨。
寄遠
作者：劉駕（唐）

雪花豈結子，徒滿連理枝。嫁作徵人妻，不得長相隨。去年君點行，賤妾是新姬。別早見未熟，入夢無定姿。悄悄空閨中，蛩聲繞羅幃。得書喜猶甚，況複見君時。
下第後屏居長安，書懷寄太原從事
作者：劉駕（唐）

刖足豈更長，良工隔千里。故山彭蠡上，歸夢向汾水。低摧神氣盡，僮僕心亦恥。未達誰不然，達者心思此。行年忽已壯，去老年更幾。功名生不彰，身歿豈為鬼。才看芳草歇，即歎涼風起。匹馬未來期，嘶聲尚在耳。
早行
作者：劉駕（唐）

馬上續殘夢，馬嘶時複驚。心孤多所虞，僮僕近我行。棲禽未分散，落月照古城。莫羨居者閑，塚邊人已耕。
青門路
作者：劉駕（唐）

青門有歸路，坦坦高槐下。貧賤自恥歸，此地誰留我。門開送客去，落日懶回馬。旅食帝城中，不如遠遊者。舟成於陸地，風水終相假。吾道諒如斯，立身無苟且。
效古
作者：劉駕（唐）

融融芳景和，杳杳春日斜。嬌嬈不自持，清唱嚬雙蛾。終曲翻成泣，新人下香車。新人且莫喜，故人曾如此。燕趙猶生女，郎豈有終始。
戰城南
作者：劉駕（唐）

城南征戰多，城北無饑鴉。白骨馬蹄下，誰言皆有家。城前水聲苦，倏忽流萬古。莫爭城外城，城裡終閑土。
曲江春霽
作者：劉駕（唐）

宿雨洗秦樹，舊花如新開。池邊草未幹，日照人馬來。馬蹄踏流水，漸漸成塵埃。鴛鴦不敢下，飛繞岸東西。此地喧仍舊，歸人亦滿街。
贈先達
作者：劉駕（唐）

終南蒼翠好，未必如故山。心期在榮名，三載居長安。昔蒙大雅匠，勉我工五言。業成時不重，辛苦只自憐。皎皎機上絲，盡作秦箏弦。貧女皆罷織，富人豈不寒。驚風起長波，浩浩何時還。待君當要路，一指王化源。
有感
作者：劉駕（唐）

弓劍不自行，難引河湟思。將軍半夜飲，十裡聞歌吹。高門幾世宅，舞袖仍新賜。誰遣一書來，燈前問邊事。
姑蘇臺
作者：劉駕（唐）

勾踐飲膽日，吳酒正滿杯。笙歌入海雲，聲自姑蘇來。西施舞初罷，侍兒整金釵。眾女不敢妒，自比泉下泥。越鼓聲騰騰，吳天隔塵埃。難將甬東地，更學會稽棲。霸跡一朝盡，草中棠梨開。
豪家
作者：劉駕（唐）

九陌槐葉盡，青春在豪家。嬌鶯不出城，長宿庭上花。高樓登夜半，已見南山多。恩深勢自然，不是愛驕奢。
山中有招
作者：劉駕（唐）

朗朗山月出，塵中事由生。人心雖不閑，九陌夜無行。學古以求聞，有如石上耕。齊薑早作婦，豈識閨中情。何如此幽居，地僻人不爭。嘉樹自昔有，茅屋因我成。取薪不出門，採藥於前庭。春花雖無種，枕蓆芙蓉馨。君來食葵藿，天爵豈不榮。
空城雀
作者：劉駕（唐）

饑啄空城土，莫近太倉粟。一粒未充腸，卻入公子腹。且吊城上骨，幾曾害爾族。不聞莊辛語，今日寒蕪綠。
馮叟居
作者：劉駕（唐）

天作馮叟居，山僧尚嫌僻。開門因兩樹，結宇倚翠壁。溪南有微徑，時遇採芝客。往往白雲生，對面千里隔。機忘若僮僕，常與猿鳥劇。曬藥上小峰，庭深無日色。自忘歸鄉裡，不見新舊戚。累累子孫墓，秋風吹古柏。
醒後
作者：劉駕（唐）

醉臥芳草間，酒醒日落後。壺觴半傾覆，客去應已久。不記折花時，何得花在手。
棄婦
作者：劉駕（唐）

回車在門前，欲上心更悲。路傍見花發，似妾初嫁時。養蠶已成繭，織素猶在機。新人應笑此，何如畫蛾眉。昨日惜紅顏，今日畏老遲。良媒去不遠，此恨今告誰。
送李殷遊邊
作者：劉駕（唐）

十年夢相識，一覯俄遠別。徵駕在我傍，草草意難說。君居洞庭日，詩句滿魏闕。如何萬裡來，青桂看人折。行裝不及備，西去偶然訣。孟夏出都門，紅塵客衣熱。荒城見羊馬，野館具薇蕨。邊境漸無虞，旅宿常待月。西園置酒地，日夕簪裾列。壯志安可留，槐花樽前發。
江村
作者：劉駕（唐）

江水灌稻田，饑年稻亦熟。舟中愛桑麻，日午因成宿。相承幾十代，居止連茅屋。四鄰不相離，安肯去骨肉。書生說太苦，客路常在目。縱使富貴還，交親幾墳綠。
出門
作者：劉駕（唐）

出門羨他人，奔走如得塗。翻思他人意，與我或不殊。以茲聊自安，默默行九衢。生計逐羸馬，每出似移居。客從我鄉來，但得鄰裡書。田園幾換主，夢歸猶荷鋤。進猶希萬一，退複何所如。況今闢公道，安得不躊躇。
別道者
作者：劉駕（唐）

自君入城市，北邙無新墳。始信壺中藥，不落白楊根。如何忽告歸，蕣華還笑人。玉笙無遺音，悵望緱嶺雲。
蘭昌宮
作者：劉駕（唐）

宮蘭非瑤草，安得春長在。回首春又歸，翠華不能待。悲風生輦路，山川寂已晦。邊恨在行人，行人無盡歲。
送友人擢第東歸
作者：劉駕（唐）

同家楚天南，相識秦雲西。古來懸弧義，豈顧子與妻。攜手踐名場，正遇公道開。君榮我雖黜，感恩同所懷。有馬不復羸，有奴不復饑。灞岸秋草綠，卻是還家時。青門一瓢空，分手去遲遲。期君轍未平，我車繼東歸。
久客
作者：劉駕（唐）

久客心易足，主人有餘力。如何昨宵夢，到曉家山色。南音入誰耳，曲盡頭自白。
秋夕
作者：劉駕（唐）

促織燈下吟，燈光冷於水。鄉魂坐中去，倚壁身如死。求名為骨肉，骨肉萬餘裡。富貴在何時，離別今如此。出門長歎息，月白西風起。
效陶
作者：劉駕（唐）

兩曜無停馭，蓬壺應有墓。何況北邙山，只近市朝路。大恢生死網，飛走無逃處。白髮忽已新，紅顏豈如故。我有杯中物，可以消萬慮。醉舞日婆娑，誰能記朝暮。如求神仙藥，階下亦種黍。但使長兀然，始見天地祖。
長門怨
作者：劉駕（唐）

禦泉長繞鳳凰樓，只是恩波別處流。閑揲舞衣歸未得，夜來砧杵六宮秋。
苦寒行
作者：劉駕（唐）

嚴寒動八荒，刺刺無休時。陽烏不自暖，雪壓扶桑枝。歲暮寒益壯，青春安得歸。朔雁到南海，越禽何處飛。誰言貧士歎，不為身無衣。
琪樹下因吟六韻呈先達者
作者：劉駕（唐）

舉世愛嘉樹，此樹何人識。清秋遠山意，偶向亭際得。奇柯交若鬥，珍葉密如織。塵中尚青蔥，更想塵外色。所宜巢三鳥，影入瑤池碧。移根豈無時，一問紫煙客。
送人登第東歸
作者：劉駕（唐）

學古既到古，反求鑒者難。見詩未識君，疑生建安前。海畔豈無家，終難成故山。得失雖由命，世途多險艱。我皇追古風，文柄付大賢。此時如為君，果在甲科間。晚達多早貴，舉世鹹為然。一夕顏卻少，雖病心且安。所居似清明，冷灶起新煙。高情懶行樂，花盛僕馬前。歸程不淹留，指期到田園。香醪四鄰熟，霜橘千株繁。肯憶長安夜，論詩風雪寒。
賈客詞
作者：劉駕（唐）

賈客燈下起，猶言發已遲。高山有疾路，暗行終不疑。寇盜伏其路，猛獸來相追。金玉四散去，空囊委路岐。揚州有大宅，白骨無地歸。少婦當此日，對鏡弄花枝。
塞下曲
作者：劉駕（唐）

勒兵遼水邊，風急卷旌旃。絕塞陰無草，平沙去盡天。下營看鬥建，傳號信狼煙。聖代書青史，當時破虜年。
春夜二首
作者：劉駕（唐）

一別杜陵歸未期，只憑魂夢接親知。近來欲睡兼難睡，夜夜夜深聞子規。幾歲干戈阻路岐，憶山心切與心違。時難何處披衷抱，日日日斜空醉歸。
郪中感懷
作者：劉駕（唐）

頃年曾住此中來，今日重遊事可哀。憶得幾家歡宴處，家家家業盡成灰。
曉登迎春閣
作者：劉駕（唐）

未櫛憑欄眺錦城，煙籠萬井二江明。香風滿閣花滿樹，樹樹樹梢啼曉鶯。
白髭
作者：劉駕（唐）

到處逢人求至藥，幾回染了又成絲。素絲易染髭難染，墨翟當年合泣髭。
送盧使君赴夔州
作者：劉駕（唐）

鐃管隨征旆，高秋上遠巴。白波連霧雨，青壁斷蒹葭。憑幾雙瞳靜，登樓萬井斜。政成知俗變，當應畫輪車。
望月
作者：劉駕（唐）

清秋新霽與君同，江上高樓倚碧空。酒盡露零賓客散，更更更漏月明中。
古意
作者：劉駕（唐）

蒲帆出浦去，但見浦邊樹。不如馬行郎，馬跡猶在路。大舟不相載，買宅令委住。莫道留金多，本非愛郎富。
賦得冬日可愛
作者：庾承宣（唐）

宿霧開天霽，寒郊見初日。林疏照逾遠，冰輕影微出。豈假陽和氣，暫忘玄冬律。愁抱望自寬，羈情就如失。欣欣事幾許，曈曈狀非一。傾心倘知期，良願自茲畢。
贈毛仙翁
作者：鄭澣（唐）

至道無名，至人長生。爰觀繪事，似挹真形。方口渥丹，紅肌絲發，外彰華精。色如含芳，貌若和光。胚渾造化，猗歟真人，得非後身。寫此仙骨，久而不磷。皎皎明眸，通天臺上，有見常人。俗士觀瞻，方悟幽塵。君子圖之，
和李德裕遊漢州房公湖二首
作者：鄭澣（唐）

太尉留琴地，時移重可尋。徽弦一掩抑，風月助登臨。榮駐青油騎，高張白雪音。祗言酬唱美，良史記王箴。靜對煙波夕，猶思棟宇清。臥龍空有處，馴鳥獨忘情。顧步襟期遠，參差物象橫。自宜雕樂石，爽氣際青城。
中書相公任兵部侍郎日後閣植四松逾數年澣忝此官因獻拙什
作者：鄭澣（唐）

丞相當時植，幽襟對此開。人知舟楫器，天假棟樑材。錯落龍鱗出，褵褷鶴翅回。重陰羅武庫，細響靜山臺。得地公堂裡，移根澗水隈。吳臣夢寐遠，秦嶽歲年摧。轉覺飛纓繆，何因繼組來。幾尋珠履跡，願比角弓培。柏悅猶依社，星高久照臺。後凋應共操，無複問良媒。
和李德裕房公舊竹亭聞琴
作者：鄭澣（唐）

石室寒飆騖，孫枝雅器裁。坐來山水操，弦斷吊遺埃。
句
作者：鄭澣（唐）

但慮彩色汙，無虞臂胛肥。（段成式記，長安菩薩寺有畫維摩變，為俗講僧文淑裝之，筆跡盡矣，故興元鄭尚書題句云云）。
遊棲霞寺
作者：張匯（唐）

躋險入幽林，翠微含竹殿。泉聲無休歇，山色時隱見。潮來雜風雨，梅落成霜霰。一從方外遊，頓覺塵心變。
春風扇微和
作者：張匯（唐）

木德生和氣，微微入曙風。暗催南向葉，漸翥北歸鴻。澹蕩侵冰谷，悠揚轉蕙叢。拂塵回廣路，泛籟過遙空。暖上煙光際，雲移律候中。扶搖如可借，從此戾蒼穹。
觀藏冰
作者：張匯（唐）

寒氣方窮律，陰精正結冰。體堅風帶壯，影素月臨凝。冬賦淩人掌，春期命婦升。鑿來壺色徹，納處鏡光澄。魯史曾留問，豳詩舊見稱。同觀裡射享，王道頌還興。
賦得春風扇微和
作者：陳通方（唐）

習習和風扇，悠悠淑氣微。陽升知候改，律應喜春歸。池柳晴初拆，林鶯暖欲飛。川原浮彩翠，臺館動光輝。泛豔搖丹闕，揚芳入粉闈。發生當有分，枯朽幸因依。
金谷園懷古
作者：陳通方（唐）

緩步洛城下，軫懷金穀園。昔人隨水逝，舊樹逐春繁。冉冉搖風弱，菲菲裛露翻。歌臺豈易見，舞袖乍如存。戲蝶香中起，流鶯暗處喧。徒聞施錦帳，此地擁行軒。
句
作者：陳通方（唐）

應念路傍憔悴翼，昔年喬木幸同遷。（《紀事》雲：通方登第，與王播同年。播年五十六，通方甚少。因期集，也，播恨之。後通方丁家艱，辛苦萬狀。播為正郎，判鹽鐵。通方窮悴，求之，即不甚給。時李虛中為副使，
立春日曉望三素雲
作者：李應（唐）

玄鳥初來日，靈仙望裡分。冰容朝上界，玉輦擁朝雲。碧落流輕豔，紅霓間彩文。帶煙時縹緲，向鬥更氤氳。彷彿隨風馭，迢遙出曉雰。茲辰三見後，希得從元君。
立春日曉望三素雲
作者：陳師穆（唐）

晴曉初春日，高心望素雲。彩光浮玉輦，紫氣隱元君。縹緲中天去，逍遙上界分。鸞驂攀不及，仙吹遠難聞。禮候於斯睹，明循在解紛。人歸懸想處，霞色自氛氳。
立春日曉望三素雲
作者：李季何（唐）

靄靄青春曙，飛仙駕五雲。浮輪初縹緲，承蓋下氤氳。薄影隨風度，殊容向日分。羽毛紛共遠，環佩杳猶聞。靜合煙霞色，遙將鸞鶴群。年年瞻此節，應許從元君。
春臺晴望
作者：李程（唐）

曲臺送春目，景物麗新晴。靄靄煙收翠，忻忻木向榮。靜看遲日上，閑愛野雲平。風慢遊絲轉，天開遠水明。登高塵慮息，觀徼道心清。更有遷喬意，翩翩出穀鶯。
玉壺冰
作者：李程（唐）

琢玉性惟堅，成壺體更圓。虛心含眾象，應物受寒泉。溫潤資天質，清貞稟自然。日融光乍散，雪照色逾鮮。至鑒功寧宰，無私照豈偏。明將水鏡對，白與粉闈連。拂拭終為美，提攜佇見傳。勿令毫髮累，遺恨鮑公篇。
賦得竹箭有筠
作者：李程（唐）

常愛淩寒竹，堅貞可喻人。能將先進禮，義與後凋鄰。冉冉猶全節，青青尚有筠。陶鈞二儀內，柯葉四時春。待鳳花仍吐，停霜色更新。方持不易操，對此欲觀身。
觀慶雲圖
作者：李程（唐）

五雲從表瑞，藻繪宛成圖。柯葉何時改，丹青此不渝。非煙色尚麗，似蓋狀應殊。渥彩看猶在，輕陰望已無。方將遇翠幄，那羨起蒼梧。欲識從龍處，今逢聖合符。
贈毛仙翁
作者：李程（唐）

茫茫塵累愧腥羶，強把蜉蝣望列仙。閑指紫霄峰下路，他日更來人世看，又應東海變桑田。
省試春臺晴望
作者：高弁（唐）

層臺聊一望，遍賞帝城春。風暖聞啼鳥，冰開見躍鱗。晴山煙外翠，香蕊日邊新。已變青門柳，初銷紫陌塵。金湯千里國，車騎萬方人。此處雲霄近，憑高願致身。
霜菊
作者：席夔（唐）

時令忽已變，行看被霜菊。可憐後時秀，當此凜風肅。淅瀝翠枝翻，淒清金蕊馥。凝姿節堪重，澄豔景非淑。寧祛青女威，願盈君子掬。持來泛樽酒，永以照幽獨。
賦得竹箭有筠
作者：席夔（唐）

共愛東南美，青青歎有筠。貞姿眾木異，秀色四時均。枝葉當無改，風霜豈憚頻。虛心如待物，勁節自留春。鮮潤期棲鳳，嬋娟可並人。可憐初籜卷，粉澤更宜新。
省試觀慶雲圖
作者：李行敏（唐）

縑素傳休祉，丹青狀慶雲。非煙凝漠漠，似蓋乍紛紛。尚駐從龍意，全舒捧日文。光因五色起，影向九霄分。裂素觀嘉瑞，披圖賀聖君。甯同窺汗漫，方此睹氛氳。
賦得冬日可愛
作者：陳諷（唐）

寒日臨清晝，寥天一望時。未消埋徑雪，先暖讀書帷。屬思光難駐，舒情影若遺。晉臣曾比德，謝客昔言詩。散彩寧偏照，流陰信不追。餘輝如可就，回燭幸無私。
郡齋三月下旬作
作者：崔護（唐）

春事日已歇，池塘曠幽尋。殘紅披獨墜，嫩綠間淺深。偃仰卷芳褥，顧步愛新陰。謀春未及竟，夏初遽見侵。
五月水邊柳
作者：崔護（唐）

結根挺涯涘，垂影覆清淺。睡臉寒未開，懶腰晴更軟。搖空條已重，拂水帶方展。似醉煙景凝，如愁月露泫。絲長魚誤恐，枝弱禽驚踐。長別幾多情，含春任攀搴。
三月五日陪裴大夫泛長沙東湖
作者：崔護（唐）

上巳餘風景，芳辰集遠坰。彩舟浮泛蕩，繡轂下娉婷。林樹回蔥蒨，笙歌入杳冥。湖光迷翡翠，草色醉蜻蜓。鳥弄桐花日，魚翻穀雨萍。從今留勝會，誰看畫蘭亭。
山雞舞石鏡
作者：崔護（唐）

廬峰開石鏡，人說舞山雞。物象纖無隱，禽情只自迷。景當煙霧歇，心喜錦翎齊。宛轉烏呈彩，婆娑鳳欲棲。何言資羽族，在地得天倪。應笑翰音者，終朝飲敗醯。
題都城南莊
作者：崔護（唐）

去年今日此門中，人面桃花相映紅。人面不知何處在，桃花依舊笑春風。
晚雞
作者：崔護（唐）

黯黯嚴城罷鼓鼙，數聲相續出寒棲。不嫌驚破紗窗夢，卻恐為奴半夜啼。
中酒寄劉行軍
作者：李建勳（唐）

甚矣頻頻醉，神昏體亦虛。肺傷徒問藥，發落不盈梳。戀寢嫌明室，修生愧道書。西峰老僧語，相勸合何如。
白雁
作者：李建勳（唐）

東溪一白雁，毛羽何皎潔。薄暮浴清波，斜陽共明滅。差池失群久，幽獨依人切。旅食賴菰蒲，單棲怯霜雪。邊風昨夜起，顧影空哀咽。不及牆上烏，相將繞雙闕。
早春寄懷
作者：李建勳（唐）

家山歸未得，又是看春過。老覺光陰速，閑悲世路多。風和吹岸柳，雪盡見庭莎。欲向東溪醉，狂眠一放歌。
春日東山正堂作
作者：李建勳（唐）

身閑贏得出，天氣漸暄和。蜀馬登山穩，南朝古寺多。早花微弄色，新酒欲生波。從此唯行樂，閒愁奈我何。
春日小園晨看兼招同舍
作者：李建勳（唐）

最有杏花繁，枝枝若手摶。須知一春促，莫厭百回看。鳥囀風潛息，蜂遲露未幹。可容排飲否，兼折贈頭冠。
惜花寄孫員外
作者：李建勳（唐）

朝始一枝開，暮複一枝落。只恐雨淋漓，又見春蕭索。侵晨結駟攜酒徒，尋芳踏盡長安衢。思量少壯不自樂，
春日病中
作者：李建勳（唐）

才得歸閑去，還教病臥頻。無由全勝意，終是負青春。綠柳漸拂地，黃鶯如喚人。方為醫者勸，斷酒已經旬。
毆妓
作者：李建勳（唐）

自為專房甚，匆匆有所傷。當時心已悔，徹夜手猶香。恨枕堆雲髻，啼襟搵月黃。起來猶忍惡，剪破繡鴛鴦。
踏青樽前
作者：李建勳（唐）

期君速行樂，不要旋還家。永日雖無雨，東風自落花。詩毫粘酒淡，歌袖向人斜。薄暮忘歸路，垂楊噪亂鴉。
正月晦日
作者：李建勳（唐）

莫倦尋春去，都無百日遊。更堪正月過，已是一分休。泉暖聲才出，雲寒勢未收。晚來重作雪，翻為杏花愁。
惜花
作者：李建勳（唐）

白髮今如此，紅芳莫更催。預愁多日謝，翻怕十分開。點滴無時雨，荒涼滿地苔。閑階一杯酒，惟待故人來。
金穀園落花
作者：李建勳（唐）

愁見清明後，紛紛蓋地紅。惜看難過日，自落不因風。蝶散餘香在，鶯啼半樹空。堪悲一尊酒，從此似西東。
柳花寄宋明府
作者：李建勳（唐）

每愛江城裡，青春向盡時。一回新雨歇，是處好風吹。破石黏蟲網，高樓撲酒旗。遙知陶令宅，五樹正離披。
送人
作者：李建勳（唐）

相見未逾月，堪悲遠別離。非君誰顧我，萬裡又南之。雨逼清明日，花陰杜宇時。愁看掛帆處，鷗鳥共遲遲。
閒遊
作者：李建勳（唐）

攜酒複攜觴，朝朝一似忙。馬諳頻到路，僧借舊眠床。道勝他圖薄，身閑白日長。扁舟動歸思，高處見滄浪。
柏梁隔句韻詩
作者：李建勳（唐）

不喜長亭柳，枝枝擬送君。惟憐北窗□，樹樹解留人。圓缺都如月，東西只似雲。愁看離席散，歸蓋動行塵。
贈趙學士
作者：李建勳（唐）

常欽趙夫子，遠作五侯賓。見面到今日，操心如古人。醉同華席少，吟訪野僧頻。寂寂長河畔，荒齋與廟鄰。
春陰
作者：李建勳（唐）

老雨不肯休，東風勢還作。未放草蒙茸，已遣花蕭索。浮生何苦勞，觸事妨行樂。寄語達生人，須知酒勝藥。
春日金谷園
作者：李建勳（唐）

火急召親賓，歡遊莫厭頻。日長徒似歲，花過即非春。晚雨來何定，東風自不勻。須知三個月，不是負芳晨。
夏日酬祥松二公見訪
作者：李建勳（唐）

多謝空門客，時時出草堂。從容非有約，淡薄不相忘。池映春篁老，簷垂夏果香。西峰正清霽，自與拂吟床。
懷贈操禪師
作者：李建勳（唐）

嘗憶曹溪子，龕居面碧嵩。杉松新夏後，雨雹夜禪中。道匪因經悟，心能向物空。秋來得音信，又在剡山東。
閒居秋思呈祥松二公
作者：李建勳（唐）

秋光雖即好，客思轉悠哉。去國身將老，流年雁又來。葉紅堆晚徑，菊冷藉空罍。不得師相訪，難將道自開。
賦得冬日青溪草堂四十字
作者：李建勳（唐）

莫道無幽致，常來到日西。地雖當北闕，天與設東溪。疏葦寒多折，驚鳧去不齊。坐中皆作者，長愛覓分題。
溪齋
作者：李建勳（唐）

水木繞吾廬，搴簾晚檻虛。衰條寒露鵲，幽果落驚魚。愛酒貧還甚，趨時老更疏。乖慵自有素，不是忽簪裾。
留題愛敬寺
作者：李建勳（唐）

野性竟未改，何以居朝廷。空為百官首，但愛千峰青。南風新雨後，與客攜觴行。斜陽惜歸去，萬壑啼鳥聲。
小園
作者：李建勳（唐）

小園吾所好，栽植忘勞形。晚果經秋赤，寒蔬近社青。竹蘿荒引蔓，土井淺生萍。更欲從人勸，憑高置草亭。
宿山房
作者：李建勳（唐）

石窗燈欲盡，松檻月還明。就枕渾無睡，披衣卻出行。巖高泉亂滴，林動鳥時驚。倏忽山鐘曙，喧喧僕馬聲。
金陵所居青溪草堂閑興
作者：李建勳（唐）

窗外皆連水，杉松欲作林。自憐趨競地，獨有愛閒心。素壁題看遍，危冠醉不簪。江僧暮相訪，簾卷見秋岑。
闕下偶書寄孫員外
作者：李建勳（唐）

長安驅馳地，貴賤共悠悠。白日誰相促，勞生自不休。鳳翔雙闕曉，蟬噪六街秋。獨有南宮客，時來話釣舟。
寄魏郎中
作者：李建勳（唐）

碌碌但隨群，蒿蘭任不分。未嘗矜有道，求遇向吾君。逸駕秋尋寺，長歌醉望雲。高齋紙屏古，塵暗北山文。
病中書懷寄王二十六
作者：李建勳（唐）

落葉滿山州，閑眠病未瘳。窗陰連竹枕，藥氣染茶甌。路匪人遮去，官須自覓休。焉宜更羸老，扶杖作公侯。
採菊
作者：李建勳（唐）

簇簇竟相鮮，一枝開幾番。味甘資麴糵，香好勝蘭蓀。古道風搖遠，荒籬露壓繁。盈筐時採得，服餌近知門。
送王郎中之官吉水
作者：李建勳（唐）

南望廬陵郡，山連五嶺長。吾君憐遠俗，從事輟名郎。移戶多無土，春蠶不滿筐。惟應勞贊畫，溪峒況強梁。
孤雁
作者：李建勳（唐）

欲食不敢食，合棲猶未棲。聞風亦驚過，避繳恨飛低。水闊緣湘困，雲寒過磧迷。悲鳴感人意，不見夜烏啼。
贈送致仕郎中
作者：李建勳（唐）

鶴立瘦稜稜，髭長白似銀。衣冠皆古制，氣貌異常人。聽雪添詩思，看山滯酒巡。西峰重歸路，唯許野僧親。
宿友人山居寄司徒相公
作者：李建勳（唐）

雨雪正霏霏，令人不憶歸。地爐僧坐暖，山枿火聲肥。隔紙烘茶蕊，移鐺剝芋衣。知君在霄漢，此興得還稀。郢客相尋夜，荒庭雪灑篙。虛堂看向曙，吟坐共忘勞。溪凍聲全減，燈寒焰不高。他人莫相笑，未易會吾曹。
感故府二首
作者：李建勳（唐）

慼慼複慼慼，期懷安可釋。百年金石心，中路生死隔。新墳應草合，舊地空苔色。白日燈熒熒，凝塵滿幾席。悒悒複悒悒，思君安可及。永日在階前，披衣隨風立。高樓暮角斷，遠樹寒鴉集。惆悵幾行書，遺蹤墨猶濕。
田家三首
作者：李建勳（唐）

畢歲知無事，兵銷復舊丁。竹門桑徑狹，春日稻畦青。犬吠隈籬落，雞飛上碓桯。歸田起囗思，蛙叫草冥冥。不識城中路，熙熙樂有年。木盤擎社酒，瓦鼓送神錢。霜落牛歸屋，禾收雀滿田。遙陂過秋水，閑閣釣魚船。長愛田家事，時時欲一過。垣籬皆樹槿，廳院亦堆禾。病果因風落，寒蔬向日多。遙聞數聲笛，牛晚下前坡。
新竹
作者：李建勳（唐）

嫋嫋燻風軟，娟娟湛露光。參差仙子仗，迤邐羽林槍。迥去侵花地，斜來破蘚牆。籜幹猶抱翠，粉膩若塗裝。徑曲莖難數，陰疏葉未長。懶嫌吟客倚，甘畏夏蟲傷。映水如爭立，當軒自著行。北亭尊酒興，還為此君狂。
歸燕詞
作者：李建勳（唐）

羽翼勢雖微，雲霄亦可期。飛翻自有路，鴻鵠莫相嗤。待侶臨書幌，尋泥傍藻池。沖人穿柳徑，捕蝶繞花枝。廣廈來應遍，深宮去不疑。雕樑聲上下，煙浦影參差。舊地人潛換，新巢雀謾窺。雙雙暮歸處，疏雨滿江湄。
題魏壇二首
作者：李建勳（唐）

不遇至真傳道要，曾看真誥亦何為。舊碑經亂沈荒澗，蕭條夕景空壇畔，朽檜枝斜綠蔓垂。一尋遺跡到仙鄉，雲鶴沉沉思渺茫。丹井歲深生草木，薄暮欲歸仍佇立，菖蒲風起水泱泱。
東樓看雪
作者：李建勳（唐）

一上高樓醉複醒，日西江雪更冥冥。化風吹火全無氣，因思舊隱匡廬日，閑看杉檉掩石扃。
落花
作者：李建勳（唐）

惜花無計又花殘，獨繞芳叢不忍看。暖豔動隨鶯翅落，忍把一尊重命樂，送春招客亦何歡。
春雪
作者：李建勳（唐）

南國春寒朔氣回，霏霏還阻百花開。全移暖律何方去，不知金勒誰家子，只待晴明賞帝臺。
重戲和春雪寄沈員外
作者：李建勳（唐）

誰道江南要雪難，半春猶得倚樓看。卻遮遲日偷鶯暖，和來瓊什雖無敵，且是儂家比興殘。
春日尊前示從事
作者：李建勳（唐）

州中案牘魚鱗密，界上軍書竹節稠。眼底好花渾似雪，最覺此春無氣味，不如庭草解忘憂。
尊前
作者：李建勳（唐）

官為將相複何求，世路多端早合休。漸老更知春可惜，莫厭百壺相勸倒，免教無事結閒愁。
薔薇二首
作者：李建勳（唐）

萬蕊爭開照檻光，詩家何物可相方。錦江風撼雲霞碎，彩箋蠻榼旬休日，欲召親賓看一場。拂簷拖地對前墀，蝶影蜂聲爛熳時。萬倍馨香勝玉蕊，將並舞腰誰得及，惹衣傷手盡從伊。
殘牡丹
作者：李建勳（唐）

腸斷題詩如執別，芳茵愁更繞闌鋪。風飄金蕊看全落，回看池館春休也，又是迢迢看畫圖。
春雨二首
作者：李建勳（唐）

春霖未免妨遊賞，唯到詩家自有情。花徑不通新草合，閑憶昔年為客處，悶留山館阻行行。蕭蕭春雨密還疏，景象三時固不如，寒入遠林鶯翅重，唯稱乖慵多睡者，掩門中酒覽閒書。
醉中惜花更書與諸從事
作者：李建勳（唐）

公退尋芳已是遲，莫因他事更來稀。未經旬日唯憂落，高樓鼓絕重門閉，長為拋回恨解衣。
和判官喜雨
作者：李建勳（唐）

去禱山川尚未還，雲雷尋作遠聲寒。人情便似秋登悅，須知太守重牆內，心極農夫望處歡。
離闕下日感恩
作者：李建勳（唐）

二年塵冒處中臺，喜得南歸退不才。即路敢期皇子送，斜日葦汀凝立處，遠波微颺翠如苔。
細雨遙懷故人
作者：李建勳（唐）

江雲未散東風暖，溟濛正在高樓見。細柳緣堤少過人，昨夜南窗不得眠，閑階點滴回燈坐。
春水
作者：李建勳（唐）

萬派爭流雨過時，晚來春靜更逶迤。輕鷗散繞夫差國，風鬟倚楫誰家子，愁看鴛鴦望所之。
蝶
作者：李建勳（唐）

粉蝶翩翩若有期，南園長是到春歸。閑依柳帶參差起，晚來欲雨東風急，回看池塘影漸稀。
中春寫懷寄沈彬員外
作者：李建勳（唐）

省從騎竹學謳吟，便殢光陰役此心。寓目不能閑一日，唯有故人同此興，近來何事懶相尋。
鐘山寺避暑勉二三子
作者：李建勳（唐）

樓臺雖少景何深，滿地青苔勝布金。松影晚留僧共坐，長愛寄吟經案上，石窗秋霽向千岑。
道林寺
作者：李建勳（唐）

雖向鐘峰數寺連，就中奇勝出其間。不教幽樹妨閑地，無因得結香燈社，空向王門玷玉班。
和致仕沈郎中
作者：李建勳（唐）

欲謀休退尚因循，且向東溪種白蘋。謬應星辰居四輔，殘照晚庭沈醉醒，靜吟斜倚老松身。
醉中詠梅花
作者：李建勳（唐）

十月清霜尚未寒，雪英重疊已如摶。還悲獨詠東園裡，交親罕至長安遠，一醉如泥豈自歡。
閑出書懷
作者：李建勳（唐）

閒遊何用問東西，寓興皆非有所期。斷酒只攜僧共去，應有交親長笑我，獨輕人事鬢將衰。
寺居陸處士相訪，感懷卻寄二三友人
作者：李建勳（唐）

湘寺閒居亦半年，就中昨夜好潸然。人歸遠岫疏鐘後，爐煙向冷孤燈下，唯有寒吟到曙天。
春雪
作者：李建勳（唐）

隨風竟日勢漫漫，特地繁於故歲看。幽榭凍黏花屋重，莫道便為桑麥藥，亦勝焦涸到春殘。
惜花
作者：李建勳（唐）

淡淡西園日又垂，一尊何忍負芳枝。莫言風雨長相促，年年使我成狂叟，腸斷紅箋幾首詩。
梅花寄所親
作者：李建勳（唐）

一氣才新物未知，每慚青律與先吹。雪霜迷素猶嫌早，老夫多病無風味，只向尊前詠舊詩。
登升元閣
作者：李建勳（唐）

登高始覺太虛寬，白雪須知唱和難。雲渡瑣窗金榜濕，唯有上層人未到，金烏飛過拂闌幹。
雪有作
作者：李建勳（唐）

霏霏奕奕滿寒空，況是難逢值臘中。未白已堪張宴會，長愛清華入詩句，預愁遲日放消融。
宮詞
作者：李建勳（唐）

自遠凝旒守上陽，舞衣頓減舊朝香。簾垂粉閣春將盡，君王一去不回駕，皓齒青蛾空斷腸。
晚春送牡丹
作者：李建勳（唐）

攜觴邀客繞朱闌，腸斷殘春送牡丹。風雨數來留不得，借問少年能幾許，不許推酒厭杯盤。
歲暮晚泊，望廬山不見，因懷嶽僧呈察判
作者：李建勳（唐）

貪程只為看廬阜，及到停舟恨頗濃。雲暗半空藏萬仞，長愧昔年招我入，共尋香社見芙蓉。
重臺蓮
作者：李建勳（唐）

斜倚秋風絕比倫，千英和露染難勻。自為祥瑞生南國，憐伊不算多時立，贏得馨香暗上身。
迎神
作者：李建勳（唐）

攂蠻鼉，吟塞笛，女巫結束分行立。空中再拜神且來，與君降福為豐年，莫教賽祀虧常筵。
春詞
作者：李建勳（唐）

日高閒步下堂階，細草春莎沒繡鞋。折得玫瑰花一朵，憑君簪向鳳凰釵。
獨夜作
作者：李建勳（唐）

佳人一去無訊息，夢覺香殘愁複入。空庭悄悄月如霜，獨倚闌幹伴花立。
竹
作者：李建勳（唐）

瓊節高吹宿鳳枝，風流交我立忘歸。最憐瑟瑟斜陽下，花影相和滿客衣。
清明日
作者：李建勳（唐）

他皆攜酒尋芳去，我獨關門好靜眠。唯有楊花似相覓，因風時複到床前。
宮詞
作者：李建勳（唐）

宮門長閉舞衣閑，略識君王鬢便斑。卻羨落花春不管，禦溝流得到人間。
送喻煉師歸茅山
作者：李建勳（唐）

休糧知幾載，臉色似桃紅。半醉離城去，單衣行雪中。水聲茅洞曉，雲影石房空。莫學秦時客，音書便不通。
和元宗元日大雪登樓
作者：李建勳（唐）

紛紛忽降當元會，著物輕明似月華。狂灑玉墀初散絮，甯意傳來中使出，禦題先賜老僧家。
遊棲霞寺
作者：李建勳（唐）

養花天氣近平分，瘦馬來敲白下門。曉色未開山意遠，此地幾經人聚散，只今王謝獨名存。
答湯悅
作者：李建勳（唐）

司空猶不作，那敢作司徒。幸有山翁號，如何不見呼。
金山
作者：李建勳（唐）

不嗟白髮曾遊此，不歎征帆無了期。盡日憑闌誰會我，只悲不見韓垂詩。
送李冠
作者：李建勳（唐）

勻如春澗長流水，怨似秋枝欲斷蟬。可惜人間容易聽，清聲不到禦樓前。
遊宋興寺東巖
作者：李建勳（唐）

幾年不到東巖下，舊住僧亡屋亦無。寒日蕭條何物在，朽松經燒石池枯。
批周宗書後
作者：李建勳（唐）

偶罷阿衡來典郡，固無閑物可應官。憑君為報群胥道，莫作循州刺史看。
題信果觀壁
作者：李建勳（唐）

春來漲水流而活，曉色西山勢似行。玉洞主人經劫在，攜竿步步就長生。
送八分書與友人，繼以詩
作者：李建勳（唐）

跁跒為詩跁跒書，不封將去寄仙都。仙翁拍手應相笑，得似秦朝次仲無。
句
作者：李建勳（唐）

桃花流水須長信，不學劉郎去又來。粟多未必全為計，師老須防有伏兵。遍尋雲壑重題石，欲下山門更倚松。（《留別鐘山》，
壽春節進
作者：貫休（唐）

聖運關天紀，龍飛古帝基。振搖三蜀地，聳發萬年枝。出震同中古，承幹動四夷。恩頒新命廣，淚向舊朝垂。大寶歸玄讖，殊祥出遠池。法天深罔測，體聖妙難知。儉德為全德，無思契十思。丕圖非力致，英武悉天資。正直方親切，回邪豈敢窺。將排頗與牧，相得稷兼夔。鹽出符真主，麟來合大規。賡歌隨羽鑰，奕葉斅伊祁。寡慾情雖泰，憂民色未怡。盛如唐創業，宛勝晉朝儀。旰食宮鶯囀，宵衣禁漏遲。多於湯土地，還有禹胼胝。視物如傷日，勝殘去殺時。守文情的的，無逸戒孜孜。軒頊風重振，皇唐鼎創移。始聞呈瑞石，又報產靈芝。覆幬高緣大，包容妙在卑。兄呼春赫日，師指佛牟尼。佳氣宸居合，淳風樂府吹。急賢彰帝業，解網見天慈。粟赤千千窖，軍雄萬萬兒。八蠻須稽顙，四海仰昌期。玉輦嬪嬙擁，宮花錦繡欹。堯雲同靉靆，漢祖太驅馳。氛祲根株盡，澆訛朕兆隳。山河方有截，野逸詔無遺。境靜消鋒鏑，田香熟稻r1。夢中逢傅說，殿上見辛毗。金鏡懸千古，彤雲起四維。盛行唐典法，再睹舜雍熙。祝壽幹文動，郊天太一隨。煌煌還宿衛，亹亹葉聲詩。飲醴和甘雨，非煙繞禦帷。銀輪隨寶馬，玉沼見金龜。杳杳聞韻濩，重重降撫綏。魏徵須卻出，葛亮更何之。簡約逾前古，昇平美不疑。觸邪羊唅唅，鼓腹叟嘻嘻。邁五方雲大，超三始見奇。錦霞連紫極，仙鳥下峨眉。謝傅還為傅，周師又作師。納隍為永任，從諫契無為。子子寰瀛主，孫孫日月旗。壽春嗟壽域，萬國盡虔祈。捧日三車子，恭思八彩眉。願將七萬歲，匍匐拜瑤墀。
送僧之安南
作者：貫休（唐）

安南千萬裡，師去趣何長。鬢有炎州雪，心為異國香。退牙山象惡，過海布帆荒。早作歸吳計，無忘父母鄉。
送僧歸剡山
作者：貫休（唐）

遠逃為亂處，寺與石城連。木落歸山路，人初刈剡田。荒林猴咬慄，戰地鬼多年。好去楞伽子，精修莫偶然。
送僧入幽州
作者：貫休（唐）

高士高無敵，騰騰話入燕。無人知爾意，向我道非禪。慄徑穿蕃塚，狼聲隔遠煙。盤山多道侶，應未有歸年。
送僧遊五臺
作者：貫休（唐）

羨師遊五頂，乞食值年豐。去去誰為侶，棲棲力已充。濁河高岸拆，衰草古城空。必到華嚴寺，憑師問辨公。
送僧入五洩
作者：貫休（唐）

五洩江山寺，禪林境最奇。九年吃菜粥，此事少人知。山響僧擔谷，林香豹乳兒。伊餘頭已白，不去更何之。
題令宣和尚院
作者：貫休（唐）

軒窗領嵐翠，師得世情忘。惟愛談諸祖，曾經宿大荒。泉聲淹臥榻，雲片犯爐香。寄語題門者，看經在上方。
寄四明閭丘道士二首
作者：貫休（唐）

淮海兵荒日，分飛直至今。知擔諸子出，卻入四明深。衣必編仙草，僧應共慄林。秋風溪上路，應得一相尋。三千功未了，大道本無程。好共禪師好，常將藥犬行。石門紅蘚剝，柘塢白雲生。莫認無名是，無名已是名。
經士馬中作
作者：貫休（唐）

偷兒成大寇，處處起煙塵。黃葉滿空宅，青山見俗人。妖星芒刺越，鬼哭勢連秦。惆悵還惆悵，茫茫江海濱。
士馬後見赤松舒道士
作者：貫休（唐）

滿眼盡瘡痍，相逢相對悲。亂階猶未已，一柱若為支。堰茗蒸紅棗，看花似好時。不知今日後，吾道竟何之。
題方公院寄夏侯明府
作者：貫休（唐）

銀地有餘光，方公道益芳。誰分修藏力，頂有剃頭霜。經勘松風燥，簷垂塢茗香。終須結西社，此縣似柴桑。
與劉象正字
作者：貫休（唐）

獨居三島上，花竹映柴關。道廣群仙惜，名成萬事閑。病多唯縱酒，靜極不思山。唯有逍遙子，時時自往還。
懷智體道人
作者：貫休（唐）

棲碧思吾友，庭鶯百囀時。唯應一處住，方得不相思。雲水淹門閫，春雷在樹枝。平生無限事，不獨白雲知。
贈晦公禪人
作者：貫休（唐）

流陽為役者，相訪葉紛紛。有句雖如我，無心未似君。構林青及竹，茆屋暖於雲。何日相將去，千山麋鹿群。
寄靜林別墅胡進士兄弟
作者：貫休（唐）

見說山居好，書樓被翠侵。燒熛汀島境，月色弟兄吟。犬吠黃椑落，牛歸紅樹深。仍聞多白菌，應許一相尋。
懷赤松故舒道士
作者：貫休（唐）

可惜複可惜，如今何所之。信來堪大慟，餘複用生為。亂世今交鬥，玄宮玉柱隳。春風五陵道，回首不勝悲。
偶作
作者：貫休（唐）

無端為五字，字字鬢星星。只覺人情薄，空餘鶴眼青。砌莎藏墜果，窗雪浸殘經。只有歸山計，茫茫何所營。
春日許徵君見訪
作者：貫休（唐）

龍鍾多病後，日望遇昇平。遠念穿嵩雪，前林囀早鶯。廚香烹瓠葉，道友扣門聲。還似青溪上，微吟踏葉行。
經先主廟作
作者：貫休（唐）

古廟積煙蘿，威靈及物多。因知曹孟德，爭奈此公何。樹古雷痕剝，碑荒篆畫訛。今朝冥禱祝，只望息干戈。
寄中條道者
作者：貫休（唐）

柏梯杉影裡，頭白藥山孫。今古管不得，是非爭肯論。虎須懸瀑滴，禪衲帶苔痕。常恨龍鍾也，無因接話言。
夏日晚望
作者：貫休（唐）

登臨聊一望，不覺意恞然。陶侃寒溪寺，如今何處邊。汀沙生旱霧，山火照平川。終事東歸去，干戈滿許田。
送僧歸山
作者：貫休（唐）

眼青禪帔赤，氣岸出塵埃。霞外終須去，人間作麼來。崖香泉吐乳，塢燥燒□雷。他日終相覓，山門何處開。
《覽皎然渠南鄉集》
作者：貫休（唐）

學力不相敵，清還彷彿同。高於寶月月，誰得射鵰弓。至鑒封姚監，良工遇魯公。如斯深可羨，千古共清風。
《覽姚合極玄集》
作者：貫休（唐）

至覽如日月，今時即古時。發如邊草白，誰念射聲□。好鳥挨花落，清風出院遲。知音郭有道，始為一吟之。
大駕西幸秋日聞雷
作者：貫休（唐）

軍書日日催，處處起塵埃。黎庶何由泰，鑾輿早晚回。夏租方減食，秋日更聞雷。莫道蒼蒼意，蒼蒼眼甚開。
詩
作者：貫休（唐）

經天緯地物，動必計仙才。幾處覓不得，有時還自來。真風含素發，秋色入靈臺。吟向霜蟾下，終須神鬼哀。
秋末江上望
作者：貫休（唐）

莽莽古江濱，紛紛墜葉頻。煙霞誰是主，丘隴自傷神。吞併寧唯漢，淒涼莫問陳。盡隨流水去，寂莫野花春。
乞食僧
作者：貫休（唐）

擎缽貌清羸，天寒出寺遲。朱門當大路，風雪立多時。似月心常淨，如麻事不知。行人莫輕誚，古佛盡如斯。
寒望九峰作
作者：貫休（唐）

九朵碧芙蕖，王維圖未圖。層層皆有瀑，一一合吾居。雨歇如爭出，霜嚴不例枯。世猶多事在，為爾久躊躇。
薊北寒月作
作者：貫休（唐）

薊門寒到骨，戰磧雁相悲。古屋不勝雪，嚴風欲斷髭。清吟得冷句，遠念失佳期。寂寞誰相問，迢迢天一涯。
新猿
作者：貫休（唐）

尋常看不見，花落樹多苔。忽向高枝發，又從何處來。風清聲更揭，月苦意彌哀。多少求名者，年年被爾催。
懷南嶽隱士二首
作者：貫休（唐）

千峰映碧湘，真隱此中藏。餅不煮石吃，眉應似發長。風榸支酒甕，鶴蝨落琴床。雖斅忘機者，斯人尚未忘。見說祝融峰，擎天勢似騰。藏千尋瀑布，出十八高僧。古路無人跡，新霞出石稜。終期將爾叟，一一月中登。
追憶馮少常
作者：貫休（唐）

盛德方清貴，旋聞逐逝波。令人翻不會，積善合如何。直道登朝晚，分憂及物多。至今新定郡，猶詠袴襦歌。
聞閔廷言周璉下第
作者：貫休（唐）

前榜年年見，高名日日聞。常因不平事，便欲見吾君。兄弟居清島，園林生白雲。相思空悵望，庭葉赤紛紛。
寄景地判官
作者：貫休（唐）

渚宮江上別，倏忽十餘年。舉世唯攻說，多君即不然。浦珠為履重，園柳助詩玄。勉力酬知己，昌朝正急賢。
讀賈區、賈島集
作者：貫休（唐）

區終不下島，島亦不多區。冷格俱無敵，貧根亦似愚。青雲終歎命，白閣久圍爐。今日成名者，還堪為爾籲。
送衲僧之江西
作者：貫休（唐）

索索複索索，無憑卻有憑。過溪遭惡雨，乞食得幹菱。只有山相伴，終無事可仍。如逢梅嶺旦，向道只寧馨。
故林偶作
作者：貫休（唐）

朗吟無一事，孤坐瀔江濆。媚世非吾道，良圖有白雲。蠹魚開卷落，啄木隔花聞。唯寄壺中客，金丹許共分。
寄棲白大師二首
作者：貫休（唐）

流浪江湖久，攀緣歲月闌。高名當世重，好句逼人寒。月苦蟬聲嗄，鐘清柿葉幹。龍鍾千萬裡，擬欲訪師難。蒼蒼龍闕晚，九陌雜香塵。方外無他事，僧中有近臣。青門玉露滴，紫閣錦霞新。莫話三峰去，澆風正蕩淳。
送人之渤海
作者：貫休（唐）

國之東北角，有國每朝天。海力浸不盡，夷風常宛然。山藏羅剎宅，水雜巨鼇涎。好去吳鄉子，歸來莫來年。
寄李道士
作者：貫休（唐）

常見高人說，猶來不偶然。致身同槁木，話道出忘詮。長嘯仙鐘外，眠楂海月邊。倘修陰奼奼，一望寄餘焉。
秋送夏郢歸錢塘
作者：貫休（唐）

歸客指吳國，風帆幾日程。新詩陶雪字，玄發有霜莖。微月生滄海，殘濤傍石城。從茲江島意，應續子陵名。
送僧歸翠微
作者：貫休（唐）

只衲一個衲，翠微歸舊岑。不知何歲月，即得到師心。徑繞千峰細，庵開亂木深。倘然雲外老，他日亦相尋。
經友生墳
作者：貫休（唐）

多君墳在此，令我過悲涼。可惜為人好，剛須被數將。白雲從塚出，秋草為誰荒。不覺頻回首，西風滿白楊。
懷洛下盧縉雲
作者：貫休（唐）

一減三張價，幽居少室前。豈應貧似我，不得信經年。木落多詩槁，山枯見墨煙。何時深夜坐，共話草堂禪。
送李鉶赴舉
作者：貫休（唐）

詩業務經綸，新皆意外新。因知登第榜，不著不平人。句得孤舟月，心飛九陌塵。明年相賀日，應到曲江濱。
寶禪師見訪
作者：貫休（唐）

山兄心似我，岸穀亦難交。不見還相憶，來唯添寂寥。茶煙粘衲葉，雲水透蘅茆。因話流年事，斯須不可拋。
觀棋
作者：貫休（唐）

逸格格難及，半先相遇稀。落花方滿地，一局到斜暉。褚胤死不死，將軍飛已飛。今朝慚一行，無以造玄微。
題一上人經閣
作者：貫休（唐）

鳥外何須去，衣如蘚亦從。但能無一事，即是住孤峰。雨歇雲埋閣，月明霜灑松。師心多似我，所以訪師重。
和毛學士舍人早春
作者：貫休（唐）

陋巷冬將盡，東風細雜籃。解牽窗夢遠，先是澗梅諳。茶癖金鐺快，松香玉露含。書齋山帚撅，盤饌藥花甘。雅得琴中妙，常挪臉似酣。雪消聞苦蟄，氣候似宜蠶。密勿須清甲，朝歸繞碧潭。丹心空拱北，新作繼周南。竹杖無斑點，紗巾不著簪。大朝名益重，後進力皆覃。至理雖亡一，臣時亦說三。不知門下客，誰上晏嬰驂。
及第後過揚子江
作者：施肩吾（唐）

憶昔將貢年，抱愁此江邊。魚龍互閃爍，黑浪高於天。今日步春草，複來經此道。江神也世情，為我風色好。
夜宴曲
作者：施肩吾（唐）

蘭缸如晝曉不眠，玉堂夜起沈香煙。青娥一行十二仙，被郎嗔罰琉璃盞，酒入四肢紅玉軟。
效古興
作者：施肩吾（唐）

金雀無舊釵，緗綺無舊裾。唯有一寸心，長貯萬裡夫。南軒夜蟲織已促，北牖飛蛾繞殘燭。只言眾口鑠千金，
古別離二首
作者：施肩吾（唐）

古人謾歌西飛燕，十年不見狂夫面。三更風作切夢刀，老母別愛子，少妻送徵郎。血流既四面，乃一斷二腸。不愁寒無衣，不怕饑無糧。惟恐徵戰不還鄉，
壯士行
作者：施肩吾（唐）

一鬥之膽撐臟腑，如磥之筋礙臂骨。有時誤入千人叢，凍梟殘蠆我不取，汙我匣裡青蛇鱗。
代徵婦怨
作者：施肩吾（唐）

寒窗羞見影相隨，嫁得五陵輕薄兒。長短豔歌君自解，何事不看霜雪裡，堅貞惟有古松枝。
送人南遊
作者：施肩吾（唐）

見說南行偏不易，中途莫忘寄書頻。淩空瘴氣墮飛鳥，異花奇竹分明看，待汝歸來畫取真。
贈邊將
作者：施肩吾（唐）

輕生奉國不為難，戰苦身多舊箭瘢。玉匣鎖龍鱗甲冷，猶恐犬戎臨虜塞，柳營時把陣圖看。
上禮部侍郎陳情
作者：施肩吾（唐）

九重城裡無親識，八百人中獨姓施。弱羽飛時攢箭險，卻向從來受恩地，再求青律變寒枝。
早春殘雪
作者：施肩吾（唐）

春景照林巒，玲瓏雪影殘。井泉添碧甃，藥圃洗朱欄。雲路迷初醒，書堂映漸難。花分梅嶺色，塵減玉階寒。遠稱棲松鶴，高宜點露盤。佇逢春律後，陰穀始堪看。
送端上人遊天臺
作者：施肩吾（唐）

師今欲向天臺去，來說天臺意最真。溪過石橋為險處，只可且論經夏別，莫教琪樹兩回春。
惜花
作者：施肩吾（唐）

落盡萬株紅，無人解系風。今朝芳徑裡，惆悵錦機空。
沖夜行
作者：施肩吾（唐）

夜行無月時，古路多荒榛。山鬼遙把火，自照不照人。
夜愁曲
作者：施肩吾（唐）

歌者歌未絕，愁人愁轉增。空把琅玕枝，強挑無心燈。
雜古詞五首
作者：施肩吾（唐）

可憐江北女，慣唱江南曲。搖盪木蘭舟，雙鳧不成浴。郎為七上香，妾作籠下灰。歸時即暖熱，去罷生塵埃。夜裁鴛鴦綺，朝織蒲桃綾。欲試一寸心，待縫三尺冰。憐時魚得水，怨罷商與參。不如山梔子，卻能結同心。紅顏感暮花，白日同流水。思君若孤燈，一夜一心死。
幼女詞
作者：施肩吾（唐）

幼女才六歲，未知巧與拙。向夜在堂前，學人拜新月。
買地詞
作者：施肩吾（唐）

買地不惜錢，為多芳桂叢。所期在清涼，坐起聞香風。
弋陽訪古
作者：施肩吾（唐）

行逢葛溪水，不見葛仙人。空拋青竹杖，咒作葛陂神。
幽居樂
作者：施肩吾（唐）

萬籟不在耳，寂寥心境清。無妨數莖竹，時有蕭蕭聲。
湘川懷古
作者：施肩吾（唐）

湘水終日流，湘妃昔時哭。美色已成塵，淚痕猶在竹。
秋山吟
作者：施肩吾（唐）

夜吟秋山上，嫋嫋秋風歸。月色清且冷，桂香落人衣。
寒夜
作者：施肩吾（唐）

三複招隱吟，不知寒夜深。看看西來月，移到青天心。
湘竹詞
作者：施肩吾（唐）

萬古湘江竹，無窮奈怨何。年年長春筍，只是淚痕多。
觀花後遊慈恩寺
作者：施肩吾（唐）

世事知難了，應須問苦空。羞將看花眼，來入梵王宮。
乞巧詞
作者：施肩吾（唐）

乞巧望星河，雙雙並綺羅。不嫌針眼小，只道月明多。
不見來詞
作者：施肩吾（唐）

烏鵲語千回，黃昏不見來。漫教脂粉匣，閉了又重開。
夜起來
作者：施肩吾（唐）

香銷連理帶，塵覆合歡杯。懶臥相思枕，愁吟夜起來。
笑卿卿詞
作者：施肩吾（唐）

笑向卿卿道，耽書夜夜多。出來看玉兔，又欲過銀河。
感遇詞
作者：施肩吾（唐）

一種貌如仙，人情要自偏。羅敷有底好，最得使君憐。
及第後夜訪月仙子
作者：施肩吾（唐）

自喜尋幽夜，新當及第年。還將天上桂，來訪月中仙。
定情樂
作者：施肩吾（唐）

敢嗟君不憐，自是命不諧。著破三條裙，卻還雙股釵。感郎雙條脫，新破八幅綃。不惜榆莢錢，買人金步搖。
宿南一上人山房
作者：施肩吾（唐）

窗牖月色多，坐臥禪心靜。青鬼來試人，夜深弄燈影。
蘭渚泊
作者：施肩吾（唐）

家在洞水西，身作蘭渚客。天晝無纖雲，獨坐空江碧。
經吳真君舊宅
作者：施肩吾（唐）

古仙煉丹處，不測何歲年。至今空宅基，時有五色煙。
古相思
作者：施肩吾（唐）

十訪九不見，甚於菖蒲花。可憐雲中月，今夜墮我家。
瀑布
作者：施肩吾（唐）

豁開青冥顛，寫出萬丈泉。如裁一條素，白日懸秋天。
金尺石
作者：施肩吾（唐）

丹砂畫頑石，黃金橫一尺。人世較短長，仙家愛平直。
秋洞宿
作者：施肩吾（唐）

夜深秋洞裡，風雨報龍歸。何事觸人睡，不教蝴蝶飛。
效古詞
作者：施肩吾（唐）

姊妹無多兄弟少，舉家鍾愛年最小。有時繞樹山鵲飛，貪看不待畫眉了。
山中得劉秀才京書
作者：施肩吾（唐）

自笑家貧客到疏，滿庭煙草不能鋤。今朝誰料三千里，忽得劉京一紙書。
望夫詞
作者：施肩吾（唐）

手爇寒燈向影頻，迴文機上暗生塵。自家夫婿無訊息，卻恨橋頭賣蔔人。
憶四明山泉
作者：施肩吾（唐）

愛彼山中石泉水，幽深夜夜落空裡。至今憶得臥雲時，猶自涓涓在人耳。
西山靜中吟
作者：施肩吾（唐）

重重道氣結成神，玉闕金堂逐日新。若數西山得道者，連予便是十三人。
天柱山贈峨嵋田道士
作者：施肩吾（唐）

古稱天柱連九天，峨嵋道士棲其巔。近聞教得玄鶴舞，試憑驅出青芝田。
夜巖謠
作者：施肩吾（唐）

夜上幽巖踏靈草，松枝已疏桂枝老。新詩幾度惜不吟，此處一聲風月好。
島夷行
作者：施肩吾（唐）

腥臊海邊多鬼市，島夷居處無鄉裡。黑皮年少學採珠，手把生犀照鹹水。
帝宮詞
作者：施肩吾（唐）

自得君王寵愛時，敢言春色上寒枝。十年宮裡無人問，一日承恩天下知。
歎花詞
作者：施肩吾（唐）

前日滿林紅錦遍，今日繞林看不見。空餘古岸泥土中，零落胭脂兩三片。
杜鵑花詞
作者：施肩吾（唐）

杜鵑花時夭豔然，所恨帝城人不識。丁甯莫遣春風吹，留與佳人比顏色。
曉光詞
作者：施肩吾（唐）

日輪浮動羲和推，東方一軋天門開。風神為我掃煙霧，四海蕩蕩無塵埃。
望曉詞
作者：施肩吾（唐）

攬衣起兮望秋河，濛濛遠霧飛輕羅。蟠桃樹上日欲出，白榆枝畔星無多。
海邊遠望
作者：施肩吾（唐）

扶桑枝邊紅皎皎，天雞一聲四溟曉。偶看仙女上青天，鸞鶴無多采雲少。
聽南僧說偈詞
作者：施肩吾（唐）

師子座中香已發，西方佛偈南僧說。惠風吹盡六條塵，清淨水中初見月。
春日美新綠詞
作者：施肩吾（唐）

前日萌芽小於粟，今朝草樹色已足。天公不語能運為，驅遣羲和染新綠。
對月憶嵩陽故人
作者：施肩吾（唐）

團團月光照西壁，嵩陽故人千里隔。不知三十六峰前，定為何處峰前客。
贈莎地道士
作者：施肩吾（唐）

莎地陰森古蓮葉，遊龜暗老青苔甲。池邊道士誇眼明，夜取蟭螟摘蚊睫。
效古詞
作者：施肩吾（唐）

莫愁新得年十六，如蛾雙眉長帶綠。初學箜篌四五人，莫愁獨自聲前足。
冬日觀早朝
作者：施肩吾（唐）

紫煙捧日爐香動，萬馬千車踏新凍。繡衣年少朝欲歸，美人猶在青樓夢。
觀吳偃畫松
作者：施肩吾（唐）

君有絕藝終身寶，方寸巧心通萬造。忽然寫出澗底松，筆下看看一枝老。
題山僧水閣
作者：施肩吾（唐）

山房水閣連空翠，沉沉下有蛟龍睡。老僧趺坐入定時，不知花落黃金地。
登峴亭懷孟生
作者：施肩吾（唐）

峴山自高水自綠，後輩詞人心眼俗。鹿門才子不再生，怪景幽奇無管屬。
吳中代蜀客吟
作者：施肩吾（唐）

身狎吳兒家在蜀，春深屢唱思鄉曲。峨眉風景無主人，錦江悠悠為誰綠。
戲詠榆莢
作者：施肩吾（唐）

風吹榆錢落如雨，繞林繞屋來不住。知爾不堪還酒家，漫教夷甫無行處。
寄李補闕
作者：施肩吾（唐）

蒼生應怪君起遲，蒲輪重輾嵩陽道。功成名遂來不及，三十六峰仙鶴老。
貧客吟
作者：施肩吾（唐）

l6毯敝衣無處結，寸心耿耿如刀切。今朝欲泣泉客珠，及到盤中卻成血。
誚山中叟
作者：施肩吾（唐）

老人今年八十幾，口中零落殘牙齒。天陰傴僂帶嗽行，猶向巖前種松子。
聞山中步虛聲
作者：施肩吾（唐）

何人步虛南峰頂，鶴唳九天霜月冷。仙詞偶逐東風來，誤飄數聲落塵境。
題龍池山人
作者：施肩吾（唐）

主人家在龍池側，水中有魚不敢食。終朝採藥供仙廚，卻笑桃花少顏色。
玩新桃花
作者：施肩吾（唐）

幾歎紅桃開未得，忽驚造化新裝飾。一種同沾榮盛時，偏荷清光借顏色。
山石榴花
作者：施肩吾（唐）

深色胭脂碎剪紅，巧能攢合是天公。莫言無物堪相比，妖豔西施春驛中。
玩友人庭竹
作者：施肩吾（唐）

曾去玄洲看種玉，那似君家滿庭竹。客來不用呼清風，此處掛冠涼自足。
秋夜山居二首
作者：施肩吾（唐）

幽居正想餐霞客，夜久月寒珠露滴。千年獨鶴兩三聲，飛下巖前一枝柏。去雁聲遙人語絕，誰家素機織新雪。秋山野客醉醒時，百尺老松銜半月。
秋夜山中別友人
作者：施肩吾（唐）

獨鶴孤雲兩難說，明朝又作東西別。知君少壯無幾年，莫愛閑吟老松月。
贈別王煉師往羅浮
作者：施肩吾（唐）

道俗駢闐留不住，羅浮山上有心期。卻愁仙處人難到，別後音書寄與誰。
春日餐霞閣
作者：施肩吾（唐）

灑水初晴物候新，餐霞閣上最宜春。山花四面風吹入，為我鋪床作錦茵。
喜友再相逢
作者：施肩吾（唐）

三十年前與君別，可憐容色奪花紅。誰知日月相催促，此度見君成老翁。
候仙詞
作者：施肩吾（唐）

西歸公子何時降，南嶽先生早晚來。巡曆世間猶未遍，乞求鸞鶴且裴回。
修仙詞
作者：施肩吾（唐）

丹田自種留年藥，玄谷長生續命芝。世上漫忙兼漫走，不知求己更求誰。
夏日題方師院
作者：施肩吾（唐）

火天無處買清風，悶發時來入梵宮。只向方師小廊下，回看門外是樊籠。
春遊樂
作者：施肩吾（唐）

一年三百六十日，賞心那似春中物。草迷曲塢花滿園，東家少年西家出。
仙客歸鄉詞二首
作者：施肩吾（唐）

六合八荒遊未半，子孫零落暫歸來。井邊不認捎雲樹，多是門人在後栽。洞中日月洞中仙，不算離家是幾年。出郭始知人代變，又須拋卻古時錢。
雲州飲席
作者：施肩吾（唐）

酒腸雖滿少歡情，身在雲州望帝城。巡次合當誰改令，先須為我打還京。
戲贈李主簿
作者：施肩吾（唐）

官罷江南客恨遙，二年空被酒中消。不知暗數春遊處，偏憶揚州第幾橋。
春詞
作者：施肩吾（唐）

黃鳥啼多春日高，紅芳開盡井邊桃。美人手暖裁衣易，片片輕雲落剪刀。
題景上人山門
作者：施肩吾（唐）

水有青蓮沙有金，老僧於此獨觀心。愁人慾寄中峰宿，只恐白猿啼夜深。
妓人殘妝詞
作者：施肩吾（唐）

雲髻已收金鳳凰，巧勻輕黛約殘妝。不知昨夜新歌響，猶在誰家繞畫梁。
臨水亭
作者：施肩吾（唐）

只怪素亭黏黛色，溪煙為我染莓苔。欲知源上春風起，看取桃花逐水來。
聽範玄長吟
作者：施肩吾（唐）

聲聲扣出碧琅玕，能使秋猿欲叫難。詩興未窮心更遠，手垂青拂向雲看。
觀葉生畫花
作者：施肩吾（唐）

心竅玲瓏貌亦奇，榮枯只在手中移。今朝故向霜天裡，點破繁花四五枝。
洗丹沙詞
作者：施肩吾（唐）

千淘萬洗紫光攢，夜火熒熒照玉盤。恐是麻姑殘米粒，不曾將與世人看。
長安春夜吟
作者：施肩吾（唐）

露盤滴時河漢微，美人燈下裁春衣。蟾蜍東去鵲南飛，芸香省中郎不歸。
自述
作者：施肩吾（唐）

篋貯靈砂日日看，欲成仙法脫身難。不知誰向交州去，為謝羅浮葛長官。
少年行
作者：施肩吾（唐）

醉騎白馬走空衢，惡少皆稱電不如。五鳳街頭新勒轡，半垂衫袖揖金吾。
越中遇寒食
作者：施肩吾（唐）

去歲清明霅溪口，今朝寒食鏡湖西。信知天地心不易，還有子規依舊啼。
贈採藥叟
作者：施肩吾（唐）

老去唯將藥裹行，無家無累一身輕。卻教年少取書卷，小字燈前鬥眼明。
清夜憶仙宮子
作者：施肩吾（唐）

夜靜門深紫洞煙，孤行獨坐憶神仙。三清宮裡月如晝，十二宮樓何處眠。
江南怨
作者：施肩吾（唐）

愁見橋邊荇葉新，蘭舟枕水楫生塵。從來不是無蓮採，十頃蓮塘賣與人。
送絕塵子歸舊隱二首
作者：施肩吾（唐）

雲水千重繞洞門，獨歸何處是桃源。仙方不用隨身去，留與人間老子孫。班藤為杖草為衣，萬壑千峰獨自歸。縱令相憶誰相報，桂樹巖邊人信稀。
送裴秀才歸淮南
作者：施肩吾（唐）

怪來頻起詠刀頭，楓葉枝邊一夕秋。又向江南別才子，卻將風景過揚州。
錢塘渡口
作者：施肩吾（唐）

天塹茫茫連沃焦，秦皇何事不安橋。錢塘渡口無錢納，已失西興兩信潮。
春日宴徐君池亭
作者：施肩吾（唐）

暫憑春酒換愁顏，今日應須醉始還。池上有門君莫掩，從教野客見青山。
山中送友人
作者：施肩吾（唐）

欲折楊枝別恨生，一重枝上一啼鶯。亂山重疊雲相掩，君向亂山何處行。
寄王少府
作者：施肩吾（唐）

採松仙子徒銷日，吃菜山僧枉過生。多謝藍田王少府，人間詩酒最關情。
贈女道士鄭玉華二首
作者：施肩吾（唐）

玄發新簪碧藕花，欲添肌雪餌紅砂。世間風景那堪戀，長笑劉郎漫憶家。明鏡湖中休採蓮，卻師阿母學神仙。朱絲誤落青囊裡，猶是箜篌第幾弦。
寄西臺李侍禦
作者：施肩吾（唐）

二千餘裡採瓊瑰，到處傷心瓦礫堆。唯有繡衣周柱史，獨將珠玉掛西臺。
贈淩仙姥
作者：施肩吾（唐）

阿母從天降幾時，前朝惟有漢皇知。仙桃不啻三回熟，飽見東方一小兒。
晚春送王秀才遊剡川
作者：施肩吾（唐）

越山花去剡藤新，才子風光不厭春。第一莫尋溪上路，可憐仙女愛迷人。
馮上人院
作者：施肩吾（唐）

擾擾凡情逐水流，世間多喜複多憂。一回行到馮公院，便欲令人百事休。
金吾詞
作者：施肩吾（唐）

行擁朱輪錦幨兒，望仙門外叱金羈。染須偷嫩無人覺，唯有平康小婦知。
觀舞女
作者：施肩吾（唐）

纏紅結紫畏風吹，嫋娜初回弱柳枝。買笑未知誰是主，萬人心逐一人移。
鄠縣村居
作者：施肩吾（唐）

欲住村西日日慵，上山無水引高蹤。誰能求得秦皇術，為我先驅紫閣峰。
酬周秀才
作者：施肩吾（唐）

三展蜀箋皆郢曲，我心珍重甚瓊瑤。應緣水府龍神睡，偷得蛟人五色綃。
旅次文水縣喜遇李少府
作者：施肩吾（唐）

為君三日廢行程，一縣官人是酒朋。共憶襄陽同醉處，尚書坐上納銀觥。
夏雨後題青荷蘭若
作者：施肩吾（唐）

僧舍清涼竹樹新，初經一雨洗諸塵。微風忽起吹蓮葉，青玉盤中瀉水銀。
途中逢少女
作者：施肩吾（唐）

身倚西門笑向東，牡丹初折一枝紅。市頭日賣千般鏡，知落誰家新匣中。
山中玩白鹿
作者：施肩吾（唐）

繞洞尋花日易銷，人間無路得相招。呦呦白鹿毛如雪，踏我桃花過石橋。